钦定古今图书集成/理学汇编/文学典/第177卷 > 《徐师曾文体明辩》 > 《金尚书撰陈丞相志铭稿》杨万里
## 钦定古今图书集成/理学汇编/文学典/第177卷 > 《徐师曾文体明辩》 > 《金尚书撰陈丞相志铭稿》杨万里

某于隆兴元年冬诣吏部受署，一日，偶谒中书舍人
澹庵胡先生，先生出见，坐未定，门外传呼重客至，某
即屏斋房避之。见主宾四人，皆鬓髯皓白，衣冠峻整，
进退庄敬。以问先生，子泳指曰：“此为彦亨金公，此为
龟龄王公，此为临江陈公。”盖是时群贤充廷，众正在
朝，气象如此。庆历、元祐间，而兹四人者又其选也。其
德日隆，其名亦日著，而又为一时耆文魁垒之士，峨
冠委佩，毕萃一堂，望若神仙。然。而某乃得以瞻其声，
则尤私窃自庆，以为虽商山之四皓，何必减焉。后三
十六年，得金公之文，槁于其孙承直郎铸钱司检达
官箎，首篇盖公所作《文恭陈公墓志铭》也。读之终篇，
盖自《欧阳公碑》、王文正公之后才见此耳。盖二相之
文，相为颉颃云。敬书。其后。庆元戊午季冬十五日，太
中大夫、焕章阁待制杨某书。